ኣብ ኤርትራ፡ ኣብ ንፖለቲካ ዕድላት ዘይከፍታ ሃገራት ዝሓለፈኦ መገዲ እዩ ዝሕለፍ ዘሎ። ካብታ እቲ መራሒ ዝበላ መገዲ ውጽእ ዝበለ ዝእሰረላ ሃገር'ያ። ኣብዚ ከኣ፡ ፖሊሲ ጉዳያት ወጻእን ዲፕሎማስን ዓቢ ኣገዳስነት ከም ዘለዎ'የ ዝርዳእ። ኣብ ካልእ ሃገራት፡ መሰል ዜጋታት ንኽሕሎ ተሰሪሕሉ እዩ። ኣሜሪካ፡ ከም ኣሜሪካ ኣብ ካልእ ሃገራት እንታይ ዓይነት ሰብኣዊ ኣተሓሕዛ ኣሎ ክተዝራረበሉ የገድሳ እዩ። ናብ ኤርትራ ምስ እንመጽእ'ውን እዚ'ዩ ዝርድኣኒ። ነጻ ፖለቲካዊ ምሕደራ ክህሉ፡ ግቡእ ሰብኣዊ ኣተሓሕዛ ክኽተል፡ እሱራት ፖለቲካ ክፍትሑ ምስራሕ ከድሊ እዩ። ኣብዚ ኣብ ኣሜሪካ ከምዚ 'ሃፒ በርዝ ደይ ሲሃም" "ዋን ደይ ስዩም" ዝኣመሰሉ ጎስጓሳት ይካየዱ እዮም። እንተተዓዊተ ከኣ ነዚ ከምዚ ዝኣመሰለ ጎስጓሳት ክደፍኣሉ'የ። እሞ መስርሕ ጎስጓስ ከምይ ይኸደልኩም ኣሎ?
